**MERILA IN KRITERIJI PREVERJANJA IN OCENJEVANJA ZNANJA za šolsko leto 2016/17**

**Za predmet SODOBNE PLESNE TEHNIKE (SPT)**

1. **Splošna izhodišča.**

Sodobne plesne tehnike so kot plesna tehnika obvezen maturitetni predmet (10% skupne ocene), ki se izvaja štiri leta v obsegu 840 ur.

Telo najprej urimo znotraj osnovnih principov postavitve telesa v gibanju v tleh in vertikalno, pri izvajanju tehnične vaje in plesne fraze tako, da ozaveščeno in poglobljeno, z natančno opredelitvijo in razumevanjem tehnike gibanja, dijak osvaja znanje primerno njegovi gibalni spretnosti, anatomiji: mišični strukturi in skeletu.

Ob tem negujemo odnos do lastnega telesa, ustvarjamo pozitivno okolje in spodbujamo razumevanje tehnike z močjo izraznosti in predanosti gibu, kar prinaša še večje zadovoljstvo ob razvijanju in ustvarjanju lastnega plesnega izraza.

1. **Oblike in načini preverjanja in ocenjevanja znanja**

Ocene za obe ocenjevalni obdobji:

|  |  |  |  |  |
| --- | --- | --- | --- | --- |
| **Tip ocene** | **1. H** | **2. H** | **3. H** | **4. H** |
| **praktično delo/ nastop** | **4** | **4** | **4** | **4** |
| **pisna ocena** | **1** | **2** | **2** | **2** |
| **komisijska ocena** | **2** | **2** | **2** | **2** |
| **seminarska naloga** |  |  |  |  |
| **esej** |  |  |  |  |

Pisni testi (2 oceni) 20% skupne zaključne ocene, v 1. letniku le ena.

Praktično znanje (4 ocene) 40%

Skupinska (komisijska) ocena (2oceni) 40%

1. **Načrt preverjanja in ocenjevanja znanja**

Dijak pridobi najmanj štiri (oz. tri v 1. letniku) ocene na eno ocenjevalno obdobje. Dve oceni pridobi za praktično delo, eno na podlagi skupinskega ocenjevanja (komisija) in eno pisno oceno (test). Ocene učiteljice strokovnega predmeta sodobne plesne tehnike so odraz kontinuiranega procesa dijakovega dela v obdobju posamične redovalne konference, skupinska ocena pa izkazuje njegovo delo in nastop na dan skupinskega ocenjevanja.

Učiteljica strokovnega predmeta sodobne plesne tehnike komisiji predloži vsebine, cilje ter namen vaj na ocenjevanju, dijakom pa ob zaključku ocenjevalnega obdobja obrazloži njegovo oceno in mu poda napotke za delo v bodoče.

Termin skupinskega ocenjevanja znanja:

01. – 15. december

20. – 24. April

Pri ocenjevanju znanja morajo dijaki:

1. razumeti strokovni besednjak (ki vključuje francosko in angleško strokovno terminologijo) in jo pravilno uporabljati pri izvedbi vaj, zapisu gibov in ciljev,

2. razumeti in znati obnoviti cilje posamičnih elementov, vaj in vadbenih sklopov,

3. znati opisati metode doseganja ciljev,

4. poznati osnovne zakonitosti anatomije gibanja pri izvedbi plesnih elementov,

5. poznati in popraviti najpogostejše napake pri izvajanju elementov, vaj in vadbenih sklopov,

6. poznati zgodovino in razvoj ter skupne značilnosti sodobnih plesnih tehnik in poznati različnosti ter specifike posameznih plesnih tehnik (modernih, sodobnih in somatskih).

1. **Kriterije in opisna merila za ocenjevanje**

Dosežke dijakinj in dijakov pri predmetu sodobne plesne tehnike se vrednoti na osnovi meril in kriterijev določenih znotraj aktiva strokovnih predmetov umetniške gimnazije- smer sodobni ples. Vrednotenje dosežkov vključuje preverjanje in ocenjevanje. S preverjanjem učitelj ugotavlja, kako dijakinja ali dijak napreduje pri doseganju učnih ciljev, dijak pa dobi povratno informacijo o svojem delu.

Znanje predmeta sodobne plesne tehnike se tudi pisno preverja (umeščen v smiselnem časovnem okviru).

Pisno preverjanje znanja oz. testa je točkovano. Kriterij za pozitivno oceno je 50% doseženih točk (opisovanje in razlaganje, dijak, dijakinja pokaže zelo malo teoretičnega znanja). Za dobro je najmanj 70% (primerjava, kandidat, kandidatka ima malo prvin razpravljanja, refleksije, primerjanja, utemeljevanja in vrednotenja), za prav dobro najmanj 80% (primerjava in sinteza s prvinami razpravljanja, primerjanja, utemeljevanja), za odlično pa najmanj 90% doseženih točk (sinteza in izvirna nadgradnja, ima dovolj prvin razpravljanja, primerjanja, utemeljevanja, vrednotenja, pokaže dijakinjino, dijakovo široko znanje).

Za prehod v naslednji letnik mora biti pisno preverjanje znanja pozitivno.

Pri dijakih z daljšo opravičeno (zdravstveno) odsotnostjo praktično delo delno nadomestijo ocene teoretičnega znanja (seminarske ali esejske naloge).

Zaradi specifike praktičnega dela je pri predmetu sodobne plesne tehnike obvezna 80% aktivna prisotnost. Praktično delo se ocenjuje po skupnih merilih in kriterijih vrednotenja in ocenjevanja določenih v aktivu strokovnih predmetov umetniške gimnazije- smer sodobni ples. Za prehod v višji letnik morajo biti ocene praktičnega dela pozitivne.

Pri ocenjevanju so možne ocene od 1 do 5.

**Kriteriji ocenjevanja praktičnega dela:**

1. **Razumevanje principov učne ure**

Sposobnost prilagoditi se mentalno in fizično na specifične principe tehnike in zahteve stilskega gibanja tega predmeta (ob ocenjevanju je potrebno pokazati spoštovanje, razumevanje in odgovornost za posameznika, njegove fizične sposobnosti na njegovi stopnji razvoja).

1. **Telesna izraznost in jasnost**

Sposobnost, da obnovi izvirni in detajlni gib in gibanje izvede enostavno, celovito in koordinirano.

1. **Energičnost in fizičnost**

Predanost in zadovoljstvo v poglobljenem delu s telesom in ob uporabi prostora. Uporaba energije, ki pripada izvajanemu gibu.

1. **Muzikalnost**

Razumevanje pravilne ritmičnosti ob razvitem občutku za fraziranje (sposobnost, da se uporabi glasbo, da oblikuje dinamiko gibanja).

1. **Vztrajnost**

S koncentracijo in učinkovito uporabo energije (ko govorimo o daljši plesni frazi z različnimi dinamikami gibanja) vzdržati gibanje. Vzdržljivost takšne energije in koncentracije upoštevati v času cele plesne ure, celega tedna in ocenjevalnega obdobja.

1. **Elevacije**

Obvladati tehniko in moč na način, da spremeni nivo (skoči, pade, se dvigne) z lahkoto in pristane kontrolirano.

1. **Kvalitativna obvezanost**

Sposobnost vnašati tako pozitivno energijo kot radovednost v učno uro; polno in konsistentno udeleževanje v vajah.

1. **Prisotnost**

Obvezna 80% aktivna prisotnost

|  |  |  |  |  |  |
| --- | --- | --- | --- | --- | --- |
| **KRITERIJI KOMISIJSKE OCENE** | **5** | **4** | **3** | **2** | **1** |
| |  | | --- | | RAZUMEVANJE PRINCIPOV, TELESNA IZRAZNOST IN JASNOST in ELEVACIJE (sposobnost prilagoditi se mentalno in fizično na specifične principe gibanja, da obnovi izvirni in detajlni gib in gibanje izvede enostavno, celovito, koordinirano) | | |  | | --- | | popolno razumevanje in jasna uporaba principov, popolna izvedba in obnova, obvladovanje in izvedba zahtevnih elementov elevacije | | |  | | --- | | dobro razumevanje, uporaba, obnova in izvedba in obvlada in izvede večino zahtevnih elementov elevacije | | |  | | --- | | samo razumevanje, uporaba, ob obnovi slaba izvedba, samo obnovi in uspe izvesti elemente elevacije | | |  | | --- | | slabo razumevanje, uporaba, slaba obnova in izvedba, osnovni elementi elevacije komaj izvedeni | | |  | | --- | | ni razumevanja ali uporabe, ni prepoznavne obnove in izvedbe, ne izvede osnovnih elementov elevacij | |
| |  | | --- | | MUZIKALNOST (razumevanje pravilne ritmičnosti ob razvitem občutku za fraziranje) | | |  | | --- | | Poudarjena uporaba glasbe, oblikovanje dinamike gibanja | | |  | | --- | | uporaba glasbe vendar brez vpliva na oblikovanje dinamike | | |  | | --- | | uporaba glasbe: točnost v ritmu, malo prilagajanja dinamike | | |  | | --- | | uporaba glasbe: točnost v ritmu, brez dinamik v gibanju | | |  | | --- | | ni uporabe glasbe in ni oblikovanja dinamike gibanja | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kriteriji in razlaga | **RAZUMEVANJE PRINCIPOV** sposobnost duševno in telesno prilagoditi se posebnim načelom gibanja | **TELESNA IZRAZNOST IN JASNOST**  sposobnost obnoviti izvirni in detajlni gib ter izvesti gibanje celovito enostavno in usklajeno | **ELEVACIJA** obvladati tehniko in moč na način, da z lahkoto spreminja ravni in pristaja nadzorovano | **MUZIKALNOST**  razumevanje pravilne ritmičnosti ob razvitem občutku za fraziranje | **VZTRAJNOST**  z zbranostjo in učinkovito uporabo energije vzdržati gibanje | **ENERGIČNOST IN FIZIČNOST**  predanost in zadovoljstvo ob delu in uporaba energije, ki pripada izvajanemu gibu | **KVALITATIVNA OBVEZANOST**  sposobnost vnašati pozitivno energijo in radovednost v učno uro | **T**  **O**  **Č**  **K**  **E**  **SKUPAJ** |
| ocene in točke za vsak kriterij posebej |
| 5 odlično  19-20 | Popolno razumevanje in jasna uporaba načel. | Točna obnova in popolna izvedba. | Popolno obvladanje in točna izvedba zahtevnih elementov elevacije. | Popolna uporaba glasbe, odlično oblikovanje dinamike gibanja. | Stalna vzdržljivost in zbranost. | Natančna uporaba sposobnosti in prostora ter ustrezen vnos v gibalno izvedbo. | Polno in konsistentno udeleževanje pri vajah. | 5 odlično  127 -140 |
| 4 prav dobro  16-18 | Dobro razumevanje in netočna uporaba načel ali nepopolno razumevanje in jasna uporaba. | Dobra obnova in slabša izvedba. | Obvladanje in izvedba večine zahtevnih elementov elevacije. | Uporaba glasbe, zelo dober vpliv na oblikovanje dinamike gibanja. | Zelo dobra vzdržljivost z manjšim nihanjem v zbranosti. | Neusklajenost pri zmožnostih in vnosu v gibalno izvedbo. | Dobra energija in solidna radovednost pri urah. | 4 prav dobro  106- 126 |
| 3 dobro  13-15 | Samo razumevanje ali samo uporaba načel. | Samo obnova ali samo izvedba. | lzvedba večine elementov elevacije. | Uporaba glasbe z dobrim oblikovanjem dinamike gibanja. | Dobra vzdržljivost, toda več nihanja v zbranosti. | Zanašanje na sposobnosti in nezadosten vnos ali nasprotno. | Nihanja v zanimanju in radovednosti pri vajah. | 3 dobro  85-105 |
| 2 zadostno  10- 12 | Pomanjkljivo razumevanje in nejasna uporaba načel. | Netočna in pomanjkljiva obnova in/ali manj prepoznavna izvedba. | lzvedba osnovnih elementov elevacije. | Omejena uporaba glasbe z manjšim vplivom na oblikovanje dinamike gibanja. | Slaba vzdržljivost in nezadostna zbranost. | Sarmo sposobnosti in nikakršnega vnosa v gibalno izvedbo. | Zelo slabo zanimanje nezadostno udeleževanje pri vajah. | 2 zadostno  64- 84 |
| 1 nezadostno  0-9 | Brez razumevanja ali uporabe načel. | Brez prepoznavne obnove in izvedbe. | Brez izvedbe o·snovnih elementov elevacije. | Brez uporabe glasbe in oblikovanja dinamike gibanja. | Brez izvedbe nastopa v celoti. | Nezadostna uporaba sposobnosti in nezadosten vnos v gibalno izvedbo. | Izražanje nezanimanja in vnašanje slabe energije pri vajah. | 1 nezadostno  0-63 |

1. **Popravljanje ocen med poukom.**

Popravljanje ocen je možno sproti. Popravljanje ocen poteka po načrtu ocenjevanja aktiva UMG, smer sodobni ples. Dijake se v uvodnem delu seznani z vsemi potrebnimi informacijami. Popravlja se vsako negativno oceno (ne le ob zaključku konference), v roku 14 dni. Dogovor je lahko drugačen le v primeru bolezni (zdravniško opravičilo). Če dijak ni prisoten pri vnaprej napovedanem ustnem oz. praktičnem ocenjevanju znanja, je lahko preverjanje in ocenjevanje nenapovedano oz. neocenjen. Če je dijak NEOC mora pridobiti oceno v roku 14-ih dni. Čas popravljanja je lahko drugačen v primeru bolezni ali poškodbe (zdravniško opravičilo). Če je dijak aktivno prisoten manj kot 80% je NEOC.

1. **Oblikovanje zaključne ocene**

Za oblikovanje zaključne ocene morajo biti vse obveznosti opravljene in ocenjene s pozitivno oceno. Če predmet učita dva ali več profesorjev se za zaključno oceno dogovorijo skupaj sporazumno.

1. **Izvedba popravnih, predmetnih, dopolnilnih izpitov /način izvedbe**

* Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa. Poteka pisno z ustnim zagovorom in praktični nastop.
* Dopolnilni izpit opravljajo dijaki, ki do zaključka pouka niso bili ocenjeni pri določenem sklopu vsebin. Dijak opravlja izpit iz vsebin, ki so bile pri pouku neocenjene.
* Popravni izpit opravljajo dijaki pri predmetu oz. programski enoti, kjer imajo ob koncu pouka zaključeno nezadostno oceno. . Poteka pisno z ustnim zagovorom in praktični nastop.

Popravni in predmetni izpiti obsegajo snov celega šolskega leta, dopolnilni pa le del neocenjene ali nepredelane snovi.